CELEX: 22013D0141
Language: ro
Date: 2013-07-15 00:00:00
Title: Decizia nr. 141/2013 a Comitetului mixt al SEE din 15 iulie 2013 de modificare a anexei II (Reglementări tehnice, standarde, încercări și certificare) la Acordul privind SEE

19.12.2013   
            
            
               RO
            
            
               Jurnalul Oficial al Uniunii Europene
            
            
               L 345/10
            
         DECIZIA NR. 141/2013 A COMITETULUI MIXT AL SEE
   din 15 iulie 2013
   de modificare a anexei II (Reglementări tehnice, standarde, încercări și certificare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (UE) nr. 722/2012 al Comisiei din 8 august 2012 privind cerințe speciale în ceea ce privește cerințele prevăzute în Directivele 90/385/CEE și 93/42/CEE ale Consiliului cu privire la dispozitivele medicale implantabile active și la dispozitivele medicale fabricate utilizând țesuturi de origine animală (1) trebuie încorporat în Acordul privind SEE.
            
         
               (2)
            
            
               Regulamentul (UE) nr. 722/2012 abrogă, cu efect de la 29 august 2013, Directiva 2003/32/CE a Comisiei (2) care este încorporată în Acordul privind SEE și care, prin urmare, trebuie eliminată din acest acord, cu efect de la 29 august 2013.
            
         
               (3)
            
            
               Prin urmare, anexa II la Acordul privind SEE trebuie modificată în consecință,
            
         ADOPTĂ PREZENTA DECIZIE:
   Articolul 1
   Capitolul XXX din anexa II la Acordul privind SEE se modifică după cum urmează:
   
               1.
            
            
               După punctul 5 (Directiva 2003/32/CE a Comisiei) se inserează următorul punct:
               
                           „5a.
                        
                        
                           
                              32012 R 0722: Regulamentul (UE) nr. 722/2012 al Comisiei din 8 august 2012 privind cerințe speciale în ceea ce privește cerințele prevăzute în Directivele 90/385/CEE și 93/42/CEE ale Consiliului cu privire la dispozitivele medicale implantabile active și la dispozitivele medicale fabricate utilizând țesuturi de origine animală (JO L 212, 9.8.2012, p. 3).”
                        
                     
         
               2.
            
            
               Textul de la punctul 5 (Directiva 2003/32/CE a Comisiei) se elimină cu efect de la 29 august 2013.
            
         Articolul 2
   Textele Regulamentului (UE) nr. 722/2012 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 16 iulie 2013, cu condiția să se fi efectuat toate notificările prevăzute la articolul 103 alineatul (1) din Acordul privind SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 15 iulie 2013.
      
         
            Pentru Comitetul mixt al SEE
         
         
            Președintele
         
         Thórir IBSEN
      
   
   
      (1)  JO L 212, 9.8.2012, p. 3.
   
      (2)  JO L 105, 26.4.2003, p. 18.
   
      (3)  Nu au fost semnalate obligații constituționale.